b'\n_START_ARTICLE_\nKarloman, kralj Bavarske i Italije\n_START_PARAGRAPH_\nKarloman (* oko 830.; \xe2\x80\xa0 29. studenog 880.) bio je od 876. do 880. bavarski i od od 877. do 879. kralj Italije._NEWLINE_Karloman je bio najstariji sin kralja Ludviga Njema\xc4\x8dkog i Eme. Otac mu je prilikom podjele dr\xc5\xbeave godine 865. dao Bavarsku kao vojvodstvo u kojoj je nakon o\xc4\x8deve smrti 876. zavladao kao kralj._NEWLINE_Osim toga naslijedio je svoga strica zapadnofrana\xc4\x8dkog (francuskog) kralja Karla II. \xc4\x86elavog kao kralj Italije (877. - 879.)._NEWLINE_879. Karlomana je pogodila kap zbog \xc4\x8dega je bio nesposoban za vladanje. Zbog toga je dao Italiju bratu Karlu III. Debelom. Nakon Karlomanove smrti 880. dobio je njegov drugi brat Ludvig III. Mla\xc4\x91i Bavarsku i dio Lotaringije, a Karlomanov izvanbra\xc4\x8dni sin Arnulf Karantaniju.'